
Riigihanke konkursikomisjoni koosseisu muutmine
1. Asjaolud ja menetluse käik

Narva Linnavalitsuse riigihanke konkursikomisjoni alaline isikkoosseis on kinnitatud Narva Linna-valitsuse 29.12.2005. a korraldusega nr 1400-k «Riigihanke konkursikomisjoni koosseisu kinnitamine». Komisjoni koosseisu on hiljem korduvalt muudetud (viimati 01.06.2011 korraldusega nr 522-k). 01.06.2011.a. andis Narva Linnavalitsus välja 29.12.2005. a korralduse nr 1400-k uue tervikteksti.
Komisjoni isikkoosseisu muutmise vajadus on tingitud Natalja Šibalova nimetamisest (tagasi-astunud linnavalitsuse liikme Andrei Filippovi asemele) abilinnapea ametikohale alates 22.06.2011.a. (Narva LVK 21.06.2011 otsus nr 96). Vastavalt Narva linna põhimäärusele määratakse linnavalitsuse komisjoni esimees tavaliselt linnavalitsuse liikmete hulgast (NLvK 29.06.2000 nr 36/16 p 5.7.4). Käesolevaga määratakse riigihankekomisjoni esimeheks kommunaal- ja ehitusvaldkonda kureeriv abilinnapea N.Šibalova ning komisjoni senine esimees, Narva Linnavalitsuse Linnavara- ja Majandusameti direktori kohusetäitja, Tamara Luigas komisjoni aseesimeheks. 
2. Õiguslikud alused

Narva linna põhimääruse punkti 5.7.1 kohaselt on Narva Linnavalitsusel õigus moodustada oma korraldusega alalisi ja ajutisi komisjone. Riigihankekomisjon on moodustatud Narva Linnavalitsuse 29.12.2005. a korraldusega nr 1400-k «Riigihanke konkursikomisjoni koosseisu kinnitamine». 
Narva Linnavolikogu 29.06.2000. a määrusega nr 36/16 «Narva linna põhimääruse kinnitamine» kinnitatud Narva linna põhimääruse punktist 5.7.4 tulenevalt määratakse linnavalitsuse komisjoni esimees tavaliselt linnavalitsuse liikmete hulgast.
3. Otsus
3.1. Teha Narva Linnavalitsuse 29.12.2005. a korraldusega nr 1400-k «Riigihanke konkursi-komisjoni koosseisu kinnitamine» moodustatud riigihanke konkursikomisjoni alalises koosseisus järgmised muudatused: Määrata komisjoni esimeheks N.Šibalova ning aseesimeheks T.Luigas. 
4. Rakendussätted

4.1. Korraldus jõustub 01.07.2011.a.

4.2. Narva Linnavalitsuse Linnavara- ja Majandusametil teha korraldus asjaosalistele teatavaks.

4.3. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemisest arvates.

